অংশগ্রহণমূলক নির্বাচন নিয়ে এক প্রশ্নের জবাবে রেঞ্চা টিয়েরিংক বলেন, ‘আমরা আশা করি, সব দল নির্বাচনে অংশ নেবে। নির্বাচন অংশগ্রহণমূলক হবে। আশা করি, এটি খুবই প্রতিযোগিতামূলক নির্বাচন হবে। আর আমি মনে করি, গ্রহণযোগ্যতার জন্য অংশগ্রহণমূলক প্রতিযোগিতাপূর্ণ নির্বাচন জরুরি। এটি নিয়েও আমরা নির্বাচন কমিশনের সঙ্গে আলোচনা করেছি।’ তিনি আরো বলেন, ‘আমরা আশা করি, সব ভোটার ভোট দিতে আসবেন। আমরা নির্বাচন কমিশনের সঙ্গে নারী ভোটারদের নিয়েও আলোচনা করেছি। আমাদের নিশ্চয়তা দেওয়া হয়েছে নারী ভোটারদের ভোট দিতে আসা নিয়ে। এখানে আমরা জেন্ডার সমতায় জোর দিচ্ছি। আমাদের নিশ্চয়তা দেওয়া হয়েছে, বিষয়গুলো গুরুত্বসহকারে দেখা হচ্ছে। তবে আমরা বিষয়গুলোতে ক্রমাগত দৃষ্টি রাখব শেষ পর্যন্ত কী হয়।’